આ પ્રસંગે મુખ્યમંત્રી શિવરાજસિંહે ચૌહાણે કહ્યું કે મોદી પોતાનાં વ્યક્તિત્વ અને કૃતિત્વથી સંપુર્ણ વિશ્વને સંમોહિત કરી રહ્યા છે. શિવરાજે કહ્યું કે 80 વર્ષ પહેલા મહાત્મા ગાંધીએ હિન્દીને આગળ વધારવા માટે કામ કર્યું હતું. આજે મોદી તે અભિયાનને ફરી આગળ ધપાવી રહ્યા છે. શિવરાજે કહ્યું કે મોદીનાં રોમે રોમમાં હિન્દી વસેલી છે અને તેઓ બિનહિન્દી પ્રદેશો અને વિદેશમાં પણ હિન્દીમાં જ વાતચીત કરે છે. જેનાં કારણે હિન્દી અને ભારતનું માન વધે છે. મધ્ય પ્રદેશનાં મુખ્યમંત્રીએ કહ્યું કે યૂપીએસસી પરીક્ષામાં ચોર દરવાજેથી હિન્દીને ભગાવવા માટેનાં પ્રયાસો થઇ રહ્યા હતા પરંતુ મોદીએ તેને અટકાવ્યું. તેમણે કહ્યું કે વાજપેયી બાદ મોદી બીજાએવા વડાપ્રધાન છે જેમણે સંયુક્ત રાષ્ટ્રસભામાં પણ હિન્દીમાં ભાષણ આપ્યું.